Programmets producer Zissel Astrid Kjertum-Mohr bekræfter, at holdet bag satireprogrammet har skrevet nye kontrakter hos Den2radio.

- Vi kommer til at sende dagligt og live ligesom i gamle dage, siger hun.

I 2015 sendte ’Den korte radioavis’ første gang fra Radio24syv som et dagligt politisk satireprogram. Programmet har vundet flere priser, inden det i december 2017 blev besluttet, at programmet skulle sende én gang om ugen under navnet ’Den korte weekendavis’.

Læs også : Kirsten Birgits største fan: 5 gyldne øjeblikke fra den ukronede radiodronning

I foråret 2018 har programmets værter Kirsten Birgit Schiøtz Kretz Hørsholm, der spilles af Frederik Cilius, og Rasmus Bruun desuden turneret med liveshowet ’Det skide show’.

Sidste afsnit af 'Den korte weekendavis' blev sendt på Radio24syv i juni i år.

Producer Zissel Astrid Kjertum-Mohr vil ikke kommentere yderligere på årsagerne til, at programmet skifter platform.

Læs også : Satirikeren Frederik Cilius elsker Wagner: Det er som at æde et kilo oliven

- Personligt har jeg været glad for at være hos Radio24syv, men det bliver også spændende at prøve noget nyt, siger hun.

For programchef hos Radio2syv, Mikael Bertelsen, kommer det som en overraskelse, at Kirsten Birgit Schiøtz Kretz Hørsholm nu kan høres på Den2radio.

- Jeg er lige så forundret over, at den dumme lydfil (første afsnit af Den2radioavis, red.) er dukket op hos Den2radio, som alle andre er, siger han og tilføjer: